Rikunarita-ORG/Wikinium huggingface dataset:
# 祕魯

| 秘鲁共和國República del Perú |
| --- |
|

|  |  |
| --- | --- |
|  |  |

 |
| 為吾邦，堅而樂Firme y feliz por la unión |
| **國歌：**秘魯國歌 |
| 秘鲁共和國之所在 |
| **國體：** | 總統制 |
| **元首**： | 裴道羅·卡司底約 |
| **總揆**： | 梅塞德斯·阿剌奧斯 |
| **國都**： | 利馬 |
| **國語**： | 西班牙語、克丘亞語、艾馬拉語 |
| **用語**： | 印第安人諸語 |
| **人口**： | 三千二百八十六萬餘 |
| **通貨**： | 新索爾 |
| **產值**： | 四千零七十六億餘美元 |
| **均有**： | 千七百八十六餘美元 |

**秘魯**，明稱**孛露**，居南美洲，西望太平洋，東接巴西，北臨厄瓜多、哥倫比亞，南面智利。國有土一百二十八餘萬方公里。居有口三千二百八十六萬餘。都利馬。產金、銀、銅、鉛、煤、石油、鋅。信天主教。

## 行政

秘魯全國，分為二十五州及利馬省，各區政由選舉生，其地方官、議會，每屆秩各為四年。利馬省則由市議會治。

## 地方

秘魯幅員千二十八萬五千二百十六平方千米，參二於墨西哥。其國北鄰厄瓜多爾與哥倫比亞，東與巴西、玻利維亞接，南接智利，西瀕太平洋。

安第斯山貫其南北，分秘魯為三區：右為中區，狹平原也，其地非時令河所經者，咸屬乾旱。高原區，即安第斯山區，阿尔蒂普拉诺高原、瓦斯卡蘭山在焉。瓦斯卡蘭山，國之絕峰，高六千七百六十八米。第三區，林區也，秘魯國土，十之六屬焉；廣隰也，屬亞馬遜雨林，在安第斯山東。

## 史

秘魯自公元前萬一千年，始有人跡。其文明之始也，公元前三千年至八百年海澨之小北史前文明也，繼以查文、帕拉卡斯、納斯卡、瓦里、奇穆、莫切諸文明。至公元十五世紀，印加人立印加帝國，祚百年。美洲先哥倫布世之國，印加至大。印第安之群也，以農為基，用灌溉、梯田之法；美洲駝之畜，魚之漁，亦甚倚重。無市、貨之名，所系賴社群互惠及再分機制等。
# 壬寅俄亂

戰事輿圖
受襲烏京基輔之況
壬寅年正月廿四日戊申（西元二〇二二年二月廿四日）旦，俄羅斯以兵二十餘萬入寇烏克蘭，是謂**壬寅俄亂**。

先是，甲午年（西元二〇一四年），烏國大亂，東部頓涅茨克、盧甘斯克二州反。俄遣兵竊據其克里米亞之地，復助頓巴斯之匪，偽立頓涅茨克、盧甘斯克二國。烏國遣兵進剿，初，官軍得勝，然俄陰助頓逆，遂相持至今，兵戈未息。辛丑年（西元二〇二一年），俄與白羅斯會師，陳兵二十萬餘於境，謀侵烏國。美國察之，佈世人以聞，泰西列國遣使斡旋。雖然，俄斥之為訛，自謂無辜。次歲正月廿一日，俄始認頓逆偽立之二邦以國。二邦雖偽號獨立，實附俄人，世論以為俄之傀儡。列國多以為僭偽，認之者，唯俄羅斯、敘利亞、北韓、偽阿布哈茲、偽南奧塞梯數國而已。

未幾，廿四日，俄以兵二十餘萬寇烏克蘭，號特別軍事行動，托言遏北約、除納粹、銷鋒鏑，實欲滅其國也。兵分四路，東路入頓涅茨克、盧甘斯克二州，以助頓匪。東北路伐哈爾科夫、車尼哥夫、蘇梅三州，南路自克里米亞擊赫爾松，謀其札波羅熱、尼古拉耶夫、敖德薩南部三州，北路自白羅斯暴烏京基輔。空師凌基輔等邑，擲以雷火。烏國戒嚴徵兵，禁男丁離境，未幾黑雲壓都，世多恐其必土崩魚爛，惟總統澤連斯基氏守京力禦，語美利堅兵部卿曰：「我所欲者，兵器及彈藥也，非輿之一席。」。又電美總統拜登訣別，曰：「不知有時再相語耶！」。都元帥扎盧日內、陸軍提督西爾斯基領兵力戰卻之，舉國抗戰。健兒者爭相入伍，牙門為塞。老弱不能戰者，造拒馬火焰瓶等物。一老嫗與俄卒向日葵子，曰：「使若死，令此花開。」。俄師雖眾，然軍心渙散，物資不備，輒棄坦克車輛而奔也。俄人頓兵，生靈荼毒，田園寥落，貂錦喪塵。月余，北路不能下基輔，欲據其北，掘戰壕以謀之。不知車諾比之遺毒，兵多病。班師白羅斯，曰：我示善也。諸國欲平，不成。

初，俄兵竊據京畿布查之地，以兵屠城。及退卻，此事洩於寰宇，列國憤懣，遂多以兵器援烏。烏兵又敗俄兵於哈爾科夫，克復東北境。至是，俄人所得者惟余赫爾松一州，盧甘斯克大部，頓涅茨克、札波羅熱之半，哈爾科夫局部。普丁知烏不能輕勝，索其車臣附庸卡迪羅夫兵。此輩名為兵，實則魚肉鄉民之屬，手段殘暴，又喜社群媒體，世稱抖音兵。數戰烏軍，無有大功。普丁另一附庸名普里戈津，廣招囚徒為死士。

二月廿三，俄宣言已勝，更易其戰略，謀力奪頓巴斯。雖聲言大勝，實乃力不濟也。六月初四，俄兵奪利西昌斯克城，而盡有盧甘斯克州之地。時俄兵據赫爾松、盧甘斯克二州，又竊據頓涅茨克、札波羅熱、哈爾科夫三州之半。烏以疑兵進赫爾松，而陰使大兵臨哈爾科夫州。俄果中計，調哈爾科夫州精兵協防赫爾松。八月初，烏忽以大兵猛攻哈爾科夫州，進兵百餘里，克復重鎮伊久姆諸地，謀復盧甘斯克州。俄兵力不足、軍糧不繼。八月廿六，俄令徵兵三十餘萬，國人震恐，多有走之鄰國者。九月，俄於其竊據之赫、札二州，並偽頓、盧二國，以兵脅其民，偽行公投入俄之事。九月初九，俄以四地併為州，以公投通過故也。

癸卯年三月，俄禮曹拉夫羅夫於印度與二十國會，曰：「彼攻我，吾國欲止此戰。」，聽者失笑。五月，俄幾下巴赫姆特，烏軍死守，然城未得，已死傷十萬人矣。五月底，烏國失巴城。六月，卡霍夫卡大壩屢遭炮火終潰堤，第聶伯河下游兩岸成一片澤國，死傷無數，其狀甚慘。俄烏相質，末能一是，而人多非俄。同月，普里戈津稱俄主帥無能，率兩萬五千人反，號曰清君側。三日下大城羅斯托夫，又北伐莫斯科，未及，降。不日，普里戈欽墜機身死，何人所為莫衷一是。七月，烏克蘭浩蕩反攻，俄軍嚴防死守，消耗炮彈無數，致焦土一片，寸草不生。烏軍收效甚微，未有攻佔一城一池，區區村落若干。俄大統領普京曰：此非失誤，乃一敗塗地爾。但戰事膠著，勝負仍未可知。